Publication: Magyar Közlöny
Issue: MK-2010-32 (Year: 2010, Number: 32)
Era: contemporary
Section: 1014/2010. (I. 28.) Korm. határozat módosításáról
Paragraph Index: 105

2. Mindegyik fél biztosítja, hogy a díjszabásért felelõs hatóságaik vagy szerveik által a másik fél légitársaságaira a repülõtér használatáért, a polgári légi közlekedés védelméért és a kapcsolódó berendezésekért és szolgáltatásokért kivethetõ díjak igazságosak, ésszerûek, indokolatlan hátrányos megkülönböztetéstõl mentesek és a felhasználók csoportjai között méltányosan megosztottak legyenek. A másik fél légitársaságaira kiszabott használati díjak tükrözhetik – de nem haladhatják meg – a repülõtéren vagy a repülõtérrendszeren belül található megfelelõ repülõtéri és polgári légi közlekedés védelmével kapcsolatos berendezések és szolgáltatások biztosításának a díjszabásért felelõs hatóságok vagy szervek számára felmerülõ teljes költségét. Az ilyen díjak tartalmazhatják az eszközök értékcsökkenés utáni ésszerû megtérülését. A díjszabás alá tartozó berendezéseket és szolgáltatásokat hatékony és gazdaságos módon kell biztosítani. A másik fél légitársaságaira kiszabott ilyen használati díjakat semmilyen esetben sem lehet a bármely más légitársaság számára a díjak meghatározásakor rendelkezésre álló legelõnyösebb feltételeknél kedvezõtlenebb feltételek alapján kiszabni.

Source: https://magyarkozlony.hu/hivatalos-lapok/07d27bff30d27e1e27043370e8724dee864f7353/dokumentumok/8bfaa15ae64877eb1eb8cd5a9ff7a0cc8831b8d5/letoltes